Film tjedna: 'Rent'
Ljubavi, jadi, nesreće i trijumfi skupine mladih ljudi u New Yorku, ispričani uz pjesme, već su godinama hit predstava na Broadwayu, a 
Osam likova stoji u redu na praznoj pozornici, gledajući prema praznom gledalištu, svaki od njih osvijetljen reflektorom. Svi pjevaju o 'sezonama ljubavi'. Ovaj vrlo teatarski početak filma ukazuje da se radi o obradi hit predstave, koja se počela prikazivati prije deset godina. Temeljena okvirno na operi "La Boheme", radnja se zbiva u boemskoj četvrti East Village, na Manhattanu, 1989. godine, slijedeći životne priče skupine prijatelja i ljubavnika, nekih uspješnih, nekih u problemima ... nekih zdravih, a nekih umirućih od AIDS-a ... ali svih u potrazi za poštovanjem, tolerancijom i ljudskim dignitetom. Tema koja se ponavlja u filmu – i predstavi – je: 'zaboravi kajanje ili ćeš promašiti život. Nema drugog puta, ni drugog dana – život je danas!' Ona dobiva posebnu težinu činjenicom da je točno uoči premijere predstave, njezin autor i skladatelj Jonathan Larson naglo i neočekivano preminuo. Nastaviti s predstavom kako je bilo planirano, za originalnu postavu, koja je radila s Larsonom, postalo je pitanje odanosti. Redatelj Chris Columbus kaže da je upravo zato za svoju filmsku postavu tražio te glumce. Jesse L. Martin, dobro poznat iz televizijske serije "Zakon i red", sudjelovao je u toj prvoj brodvejskoj postavi, te i u filmu reprizira svoju ulogu Collinsa. Novo ime u postavi je zvijezda u usponu Rosario Dawson, koja tumači lik živahne, temperamentne i samouništavajuće plesačice Mimi. Okosnicu priče predstavlja lik Angela, muškarca koja se preodjeva u žensku odjeću. Tumači ga Wilson Jermaine Heredia, koji je za svoju brodvejsku izvedu istog lika bio nagrađen Tonyjem. Postava uključuje i Taye Diggs, Idinu Menzel, Anthonyja Rappa i Adama Pascala.